Siv Jensen er sykmeldt
– Siv Jensen er rammet av vanlig influensa, og det er ikke noe dramatisk. Hun er sykmeldt fra i går og ut uken. Hun håper å være raskt tilbake, sier statssekretær Atle Simonsen (Frp) i Finansdepartementet til Aftenposten torsdag. Stortinget avslutter vårsesjonen fredag med behandlingen av revidert nasjonalbudsjett 2019, tilleggsbevilgninger, omprioriteringer forslag om endringer i skatter og avgifter i statsbudsjettet for 2019. Normalt er det arenaen for et generaloppgjør mellom finansministeren på vegne av regjeringen og opposisjonssledene. I år må derfor statsministeren selv forsvare forslagene. Samtidig innebærer Jensens sykefravær at det ikke blir noe gjennombrudd i bompenge-forhandlingene mellom regjeringspartiene denne uken.
Finansminister Siv Jensen (Frp) er sykmeldt ut uka. Statsminister Erna Solberg (H) må dermed forsvare revidert nasjonalbudsjett i Stortinget fredag.